Diari Oficial de la Generalitat Valenciana


Sumari del DOGV 4247, del 13-05-2002 (2002/4852)

RESOLUCIÓ de 16 d'abril de 2002, del director del Centre de Desenvolupament Marítim, a la correcció d'errades de la Resolució de 25 de març de 2002, que atorga a Iberdrola Distribución Eléctrica, SAU, la concessió administrativa per a l'ocupació d'una línia subterrània de 20kV per a l'alimentació del CT Marfil.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4247

Data del DOGV
:   13-05-2002

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2002/4852


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 16 d'abril de 2002, del director del Centre de Desenvolupament Marítim, a la correcció d'errades de la Resolució de 25 de març de 2002, que atorga a Iberdrola Distribución Eléctrica, SAU, la concessió administrativa per a l'ocupació d'una línia subterrània de 20kV per a l'alimentació del CT Marfil. [2002/A4852]
  
Assumpte: atorgament de la concessió a Iberdrola Distribución Eléctrica, SAU, per a subministrament elèctric al port d'Altea.
  
Vista la Resolució del director del Centre de Desenvolupament Marítim, amb data 25 de març de 2002, per la qual s'acorda:
  
«Atorgar a la mercantil Iberdrola Distribución Eléctrica, SAU, la concessió administrativa per a l'ocupació d'una línia subterrània de 20 kV per a alimentació del CT Marfil, d'acord amb el que reflecteix l'acta de replantejament de 10 d'octubre de 1980 de l'extinta concessió, i s'ocupen 120 metres dels quals es considera una franja d'1 metre lineal d'amplària; segons les condicions que s'indiquen en els plecs inserits a continuació:
  
1a. Termini
  
Aquesta concessió s'atorga, per termini improrrogable de 20 anys, i es deixa fora de perill el dret de propietat, sense perjuí de tercer, sense cessió del domini públic ni de les facultats dominicals de l'administració.
  
(...)
  
8a. Reconeixement de les obres
  
Acabades les obres, el concessionari sol·licitarà per escrit de la Direcció Tècnica del Port el reconeixement d'aquestes, que es practicarà amb assistència d'aquest i de l'interessat, i s'alçarà acta que serà elevada al director general d'Obres Públiques, per a l'aprovació, si és procedent.
  
En l'acta s'arreplegarà la superfície exacta ocupada per la concessió, a la qual s'aplicarà el cànon a què es fa referència en la condició 14a.»
  
En els antecedents fàctics de la citada resolució s'exposava: «Amb data 24 d'abril de 2001 la mercantil Iberdrola Distribución Eléctrica, SAU, va presentar la sol·licitud de concessió administrativa per a l'ocupació d'una línia subterrània de 20 kV per a alimentació del CT Marfil, que va ser construïda per Hidroeléctrica Española, SA, en virtut de la concessió administrativa atorgada el 24 d'octubre de 1980, que va caducar el 23 de novembre de 2000.»
  
Una vegada detectada l'omissió en la condició relativa al termini, doncs no s'indica la data d'inici de còmput d'aquest, quan resulta clar que aquesta ha de ser l'endemà de la finalització de l'anterior concessió, perquè ha existit continuïtat en l'ocupació.
  
Igualment, la lectura de la clàusula huit ací reproduïda pot portar a confusió respecte de la superfície ocupada, que ja s'indica en el resolc: (d'acord amb el que reflecteix l'acta de replantejament de 10 d'octubre de 1980 de l'extinta concessió, i s'ocupen 120 metres lineals dels quals es considera una franja d'1 metre lineal d'amplària), i açò últim és el que ha de ser tingut en compte, perquè entre unes altres coses no existeixen les obres a les quals al·ludeix la clàusula huitena.
  
Atés que l'article 105 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, disposa que l'administració podrà rectificar en qualsevol moment, d'ofici o a instància de part, les errades materials, de fet o aritmètiques existents en els seus actes.
  
Fent ús de les atribucions que concedeix al director del Centre de Desenvolupament Marítim l'article 35 del Decret 210/2001, de 18 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Primer
  
Corregir la clàusula primera de la Resolució dictada amb data 25 de març de 2002 referida en l'assumpte, de forma que queda com segueix:
  
«1a. Termini
  
Aquesta concessió s'atorga, per termini improrrogable de 20 anys, comptadors a partir del dia següent al del venciment de l'anterior concessió, és a dir, a partir del 24 de novembre de 2000; i es deixa fora de perill el dret de propietat, sense perjuí de tercer, sense cessió del domini públic ni de les facultats dominicals de l'administració.»
  
Segon
  
Tenir per no posada la clàusula huitena relativa a l'acta de reconeixement final de les obres.
  
Contra la present resolució no es pot interposar recurs per estar referida a un acte de tràmit, segons disposa l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior.»